## dachser_inteligent_logistics

Tlačová správa Bratislava 23. 1. 2019

**Čínsky nový rok vyžaduje veľa plánovania**

**Každý, kto obchoduje na trhoch Ázie, je v tomto období ponorený do plánovania, ako bude fungovať obchod počas osláv čínskeho nového roku (CNY). Vtedy sa prakticky všetko podnikanie v Číne, vrátane tovární, uzavrie na jeden až štyri týždne. V roku 2019 sa Čínsky nový rok začne 5. februára.**

Všetci čínski dodávatelia začnú ukončovať prevádzku jeden až dva týždne pred oslavami. Hromadná výroba sa zastaví dokonca aj pri objednávkach vzoriek oveľa skôr, než mnohí nákupcovia očakávajú. Ľudia v celej Číne obvykle cestujú a navštevujú príbuzných v celej krajine a oslavujú tento sviatok s blízkymi. Asi 80 miliónov čínskych pracovníkov, väčšinou z mestských oblastí pozdĺž čínskeho pobrežia, cestuje späť do svojich rodísk na vidieku.

 *„Spoločnosť DACHSER Slovakia zabezpečuje prepravu z Číny na Slovensko od roku 2005. Vďaka svojim bohatým skúsenostiam už dokáže potenciálne riziká spojené s logistikou v tomto období predikovať a svojich zákazníkov na ne včas upozorňovať,"* hovorí Marián Miček, Country Manager Air & Sea Logistics DACHSER Slovakia. Je dôležité vedieť, že ide o pohyblivý sviatok, ktorý každý rok pripadá na iný dátum nášho kalendára. Kto si dopravu nenaplánuje v dostatočnom predstihu, musí za ňu zaplatiť vyššiu cenu, alebo svoju dodávku vôbec nemôže uskutočniť.

Zvlášť v čase blížiacich sa sviatkov jari je preto dôležité objednávať tovar z Číny s predstihom a spoľahnúť sa na služby etablovanej logistickej spoločnosti. Skúsený logistický provider dokáže skrátiť čas prepravy z Číny, ktorá bežne trvá 3 až 4 týždne, na štrnásť dní. Spoločnosť DACHSER pracuje s inteligentnými logistickými riešeniami a disponuje na čínskom území 17-timi pobočkami. Zamestnáva takmer 600 ľudí, vďaka čomu dokáže zaistiť zákazníkovi efektívnu a bezpečnú prepravu, či už si vyberie cestu vo vzduchu, na mori alebo po koľajniciach. Ako na základe svojich skúsenosti hovorí Marián Miček: *„Rozhodne radím situáciu nepodceňovať, dopad osláv sa totiž premieta na celý prvý kvartál v roku."*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk